मेरी टांगें इस कंपकंपाते माहौल के बीच भी इसलिए नहीं थरथरा रही हैं कि अब तक चुप बैठे लोगों के विवेक पर मेरा विश्वास अभी डिगा नहीं है। जो कन्नड़ जानते हैं, वे गौरी तक पहुंच गए। आपकी-मेरी क़िस्मत है कि बहुत-से लोग ठीक से हिंदी नहीं जानते हैं। उन्हें हिंदी अगर आती तो मुझको-आपको कच्चा चबा जाते। हंटर लहरा कर पूछते कि लिखा तो लिखा क्यों और पढ़ा तो पढ़ा क्यों? कुछ लोगों को ख़ामख़्याली है कि वे अपनी फूंक से सब-कुछ बुझा सकते हैं। इन्हें इतना तो हमें समझाना ही होगा कि शक्तियां जितनी ही आसुरी होने लगती हैं, उतनी ही अल्पायु होती जाती हैं। अब वह वक़्त क़रीब आ गया है, जब मुंह बंद करने वालों के मुह बंद हों।